Putin, convins de telefonul lui Trump. Liderul de la Kremlin, deschis unei soluții pe termen lung în războiul din Ucraina prin negocieri de pace
Donald Trump a anunțat miercuri, 12 februarie, pe rețeaua sa de socializare, Truth Social, că a purtat o ”conversație prelungită și foarte productivă” cu omologul său rus Vladimir Putin ”despre Ucraina, Orientul Mijlociu, energie inteligența artificială (AI), puterea dolarului și diverse alte subiecte” în care au convenit să ”coopereze foarte strâns, inclusiv vizitându-ne țările”, relatează AFP.